Rikunarita-ORG/Wikinium huggingface dataset:
# Univerzitet u Uppsali

| Univerzitet u Uppsali |
| --- |
| Uppsala universitet |
| latinski: *Universitas Regia Upsaliensis* |
|  |
| Zgrada rektorata |
| Historija |
| Moto | Gratiae veritas naturae |
| Moto (sh.) | Do istine preko milosti Božje i prirode |
| Osnivanje | 1477. |
| Generalno |
| Vrsta | javni |
| Administracija |
| Rektor | Eva Åkesson |
| Akademsko osoblje | 1841 |
| Admin. osoblje | 6505 |
| Studenti |
| Broj studenata   – dodiplomci   – diplomci   – doktoranti | 23.886 18.733 5153 2427 |
| Udruženja | ERASMUS, AUE |
| Lokacija |
| Sjedište   – grad   – pokrajina   – država |  Uppsala  Grofovija Uppsala  Švedska |
| Službene stranice |
| www.uu.se |

**Univerzitet u Uppsali** (Švedski: *Uppsala universitet*) je univerzitet u gradu Uppsali, najstariji univerzitet u Švedskoj i Skandinaviji. Njegovo službeno ime na latinskom glasi *Universitas Regia Upsaliensis*, državnog je tipa i jedan je od najboljih evropskih univerziteta.

## Historija i karakteristike

Univerzitet u Uppsali je osnovan 1477. godine, ali je zatvoren 1510. zbog tadašnjih religijskih razmirica. Ponovno je počeo sa radom
1595. sa dva fakulteta, teološkim i filozofskim. Kralj Gustav II Adolf poklonio mu je 1624. velike količine zemlje što mu je omogućilo relativno bezbrižnu financijsku budućnost. Jedan od njegovih najslavnijih profesora bio je botaničar Carolus Linnaeus.

Univerzitet u Uppsali danas ima slijedeće fakultete: teološki, pravni, medicinski, filološki,
farmaceutski, filozofski, sociološki, pedagoški, matematički, elektrotehnički, tehnološki, geološki, kemijski i fizike.

Univerzitetska biblioteka *Carolina Rediviva* je najveća u Švedskoj, a u njoj se čuva iluminirani manuskript *Codex Argenteus*, jedini veći rukopis biskupa Wulfile iz 4. vijeka, u kom je preveo Bibliju sa starogrčkog na gotski.

Zgrada rektorata iz 1887. ima veliku kolekciju umjetničkih slika.

## Povezano

* Upsala program podataka o sukobima

## Reference

## Vanjske veze

* *Službene stranice univerziteta* (`sv`)
* *Uppsala University* na portalu Encyclopædia Britannica (`en`)
# Encyclopædia Britannica

Enciklopedija Britanika iz 1913. godine
Encyclopædia Britannica (lat., [ent͡sikloˈpeːdia briˈtanːika]; srpskohrvatski: Enciklopedija Britanika, engleski: *British Encyclopaedia* = "*Britanska enciklopedija*"), sveobuhvatna enciklopedija nastala na engleskom jeziku. Vlasnik enciklopedije je kompanija *Encyclopædia Britannica, Inc.* (engl.; srpskohrvatski: *Enciklopedija Britanika*).

Prvo izdanje je izlazilo u periodu 1768–1771. i imalo je 3 toma. Najnovije je petnaesto izdanje ove enciklopedije koje izlazi od 1985. i sadrži 32 toma. Zadnji put je izdata 2002. godine i ima 65.000 članaka. Verzija za internet *Britannica Online* (engl.; srpskohrvatski: *Britanika Onlajn*) ima 120.000 članaka.

U skorije vreme enciklopedija *Britannica* se izdaje i na CD, odnosno DVD diskovima.

## Reference

## Literatura

* Einbinder, Harvey (1964). *The Myth of the Britannica*. New York: Grove Press. ISBN 978-0-384-14050-9.
* Jacobs, Arnold Stephen, Jr. (2004). *The Know-It-All: One Man's Humble Quest to Become the Smartest Person in the World*. New York: Simon & Schuster. ISBN 978-0-7432-5062-7.
* Kister, Kenneth F. (1994). *Kister's Best Encyclopedias: A Comparative Guide to General and Specialized Encyclopedias* (2nd izd.). Phoenix, Arizona: Oryx Press. ISBN 978-0-89774-744-8.
* Kogan, Herman (1958). *The Great EB: The Story of the Encyclopædia Britannica*. Chicago: University of Chicago Press. LCCN 58008379.
* Lee, Timothy. *Techdirt Interviews Britannica President Jorge Cauz*, Techdirt.com, 2 June 2008
* Greenstein, Shane, and Michelle Devereux (2006). "The Crisis at Encyclopædia Britannica Arhivirano 2013-03-13 na Wayback Machine-u" case history, Kellogg School of Management, Northwestern University.

## Vanjske veze

|  |  |
| --- | --- |
|  | U Wikimedijinoj ostavi nalazi se članak o temi: **Category:Encyclopædia Britannica** |
|  | Wikivrste imaju podatke o taksonu **Encyclopædia Britannica** |
|  | Potražite natuknicu Britannica u Wikirječniku, slobodnom rječniku. |
|  | Wikiknjige imaju materijala o temi: no |
|  | Na Wikicitatu postoji zbirka citata o temi: no |

* Službeni veb-sajt
* 3rd edition (first volume, use search facility for others) at Bavarian State Library [1]
* 7th edition (1842), fulltext via Hathi Trust
* 8th edition (index volume, use search facility for others) at Bavarian State Library [2]
* 9th edition (1878+), fully scanned and partially transcribed at Wikisource
* 11th edition (1911), fully scanned and partially transcribed at Wikisource
* 12th edition (1922), fully scanned and partially transcribed at Wikisource
# Agronomija

Agronom u SAD-u
**Agronomija** je nauka o obradi zemlje (poljodjelstvo) i o poljoprivredi općenito.

Bavi se svim pitanjima koja se odnose na proizvodnju osnovne ljudske i životinjske hrane, te obnovljivih izvora energije. Postoje različita polja poljoprivrednih nauka: osnovna podjela je: ratarstvo, stočarstvo, poljoprivredna ekonomija, poljoprivredna geografija, poljoprivredno inženjerstvo i organski uzgoj.

## Povezano

* Agrobiologija
* Agrobotanika
* Agrogeologija
* Agrokemija
* Agrometeorologija

## Reference
# Bakteriologija

**Bakteriologija** je nauka o bakterijama. Odjeljak je mikrobiologije koji proučava identifikaciju, klasifikaciju i karakterizaciju bakrerijakih vrsta i nižih taksonomskih kategorija. Osoba koja se bavi bakteriologijom zove se **bakteriolog**.

## Bakteriologija i mikrobiologija

Zbog sličnosti istraživanja nebakterijskih mikroorganizama, kao što su protozoe, gljivice i virusi, bitno je u mikrobiologiji znati diferncirati i protozoologiju, mikologiju i graničnu virusologiju. Uočeno je da se ovi termini nerijetko zamjenjuju i brkaju.
Međutim, bakteriologiju treba distancirati od ostalih nauka o mikroorganizmima.

## Povezano

* Bakterija
* Mikrobiologija

## Reference
# Bioinženjering

**Bioinženjering** je primjenjivanje inženjerskih principa i metodologija dizajna za riješavanje medicinskih problema. U specifične podoblasti bioinženjeringa spadaju:

## Biomehanika

Biomehanika proučava artikulacije koštanih i mišićnih sistema, kao da je riječ o mehaničkim strukturama podređenim različitim silama i kretanjima. To uključuje analizu načina ljudskog hoda i istraživanje sila koje utiču na deformacije ljudskog tijela prilikom različitih nesreća (na primjer, saobraćajna nesreća). Biomehanika takođe proučava druge sisteme organizma kao i organe, na primjer, ponašanje krvi kao tečnosti koja je u konstantnom kretanju, mehaniku disanja i razmjenu energije u ljudskom tijelu.

## Biohemijski inženjering

Biohemijski inženjering proučava hemijske interakcije između organizma i vještačkih materijala. Najznačajnija podoblast biohemijskog inženjerstva je ortopedijska hirurgija. Cilj je razvijanje proteza artikularnih sistema organizma koje neće odbaciti imunološki sistem i koje će se integrisati na najbolji način sa organizmom.

## Bioelektricitet

Proučava biolektričnu aktivnost organizma, koji je osnova neurološkog sistema i većine vitalnih procesa u organizmu. Bioelektrični inženjer proučava te bioelektrične procese i koristi ih za za potrebe dijagnostike u medicini.
# Biomehanika

Biomehanika
**Biomehanika** proučava artikulacije koštanih i mišićnih sistema, kao da je riječ o mehaničkim strukturama podređenim različitim silama i kretanjima. To uključuje analizu načina ljudskog hoda i istraživanje sila koje utiču na deformacije ljudskog tijela prilikom različitih nesreća (na primjer, saobraćajna nesreća). Biomehanika takođe proučava druge sisteme organizma kao i organe, na primjer, ponašanje krvi kao tečnosti koja je u konstantnom kretanju, mehaniku disanja i razmjenu energije u ljudskom tijelu.

Biomehanika je veoma važna naučna disciplina u ergonomiji koja je multi i interdisciplinarna primenjena naučna disciplina koja se bavi istraživanjem i projektovanjem sistema čovek-mašina. Bez poznavanja biomehaničkih svojstava čoveka teško je ili nemoguće oblikovati tehnička sredstva a da budu podobna za efikasno, bezbedno i produktivno korišćenje.
# Biofizika

**Biološka fizika** ili **biofizika**, je fizika žive materije, na svim nivoima: molekularnom, ćelijskom i nadćelijskom, uključujući biosferu u cjelini. Nastala je na kontaktu biologije, fizike, fizičke hemije i matematike. Pošto proučava žive organizme na različitim nivoima organizovanosti, biofizika je pretežno biološka nauka, ali u punoj mjeri koristi univerzalni karakter osnovnih fizičkih zakona i strogost matematičkih rješenja. Cilj biofizike je, dakle, zasnivanje teorijske biologije, korištenjem zakona fizike i metodologije prirodnih nauka.

Specifičnost žive materije se prvo ispoljava na molekularnom nivou organizacije živog svijeta. Savremena etapa razvoja biofizike je u suštini otpočela sa otkrićem prostorne strukture proteina (Linus Pauling), zatim otkrićem poznate "spirale života" James D. Watsona i Francis Cricka, tj. dvostruke spirale DNK. Dosljedna primjena fizičkih metoda i predstava pri izučavanju nadmolekularnih struktura živog svijeta, dovela je i do otkrića jonske prirode bioelektričnih pojava (Alan Hodgkin, Andrew Huxley). Pokazalo se da ključnu ulogu imaju membrane, i u spoju sa membranama, oksidacije sa fosforilovanjem – osnovnom energosprežnom funkcijom mitohondrija, bakterija i drugih bioloških čestica.

Osnovna su tri pravca u biofizičkim istraživanjima : molekularna biofizika, biofizika ćelije i biofizika složenih sistema.

## Slavni biofizičari

* Luigi Galvani, pronalazač bioelektriciteta.
* Herman von Helmholz, fizikohemičar, prvi koji je mjerio brzinu živčanog impulsa;ispitivao sluh i vid.
* Alan Hodgkin i Andrew Huxley, matematička teorija jonskog fluksa u nervnim ipulsima.
* Linus Pauling & Robert Corey, co-discoverers of the alpha helix and beta sheet structures in proteins
* Fritz-Albert Popp, pioneer of biophotons work
* J. D. Bernal, X-ray crystallography of plant viruses and proteins
* Rosalind Franklin, Maurice Wilkins, James D. Watson iFrancis Crick, pioniri DNK kristalografije i suotkrivači genetskog koda
* Max Perutz i John Kendrew, pioniri proteinska kristalografija
* Allan Cormack i Godfrey Hounsfield, razvoj kompjuterske tomografije
* Paul Lauterbur , (kemičar), i Peter Mansfield, fizičar, razvoj snimanja pomoću nuklearne magnetske rezonancije.
# Biotehnologija

Kristali insulina
Sadnica ruže izrasla iz tkivne kulture
**Biotehnologija** predstavlja primenu bioloških aktivnosti za dobijanje nekog proizvoda ili ostvarivanje nekog procesa. Ona se deli na:

* **tradicionalnu** biotehnologiju koja obuhvata oplemenjivanje biljaka i domaćih životinja, korišćenje mikoroorganizama za proizvodnju hrane i pića i dr, preradu otpadnih voda, proizvodnju biogasa i sl.
* **savremenu** biotehnologiju u koju spadaju:
	+ genetički inženjering
	+ kloniranje
	+ inžinjering tkiva

Osnovno pitanje vezano za savremenu biotehnologiju jeste kako racionalno iskoristiti prednosti koje ona pruža, a da se pri tome spreče potencijalne negativne posledice po čoveka i njegovu životnu sredinu.

## Tehnika kloniranja

Kloniranje je postupak stvaranja genetički identičnih kopija nekog organizma. Sam proces kloniranja je sledeći: iz organizma davaoca uzima se somatska ćelija i spaja se sa neoplođenom jajnom ćelijom primaoca kojoj je uklonjeno jedro. Posle spajanja dve ćelije dolazi do razvića embriona koji se implantira u matericu surogat - majke, gde se dalje normalno razvija. Potomak je genetički isti kao organizam davaoca.

Prvi primer kloniranja sisara bila je ovca Doli, 1997.g.(U projektu kloniranja ovce Doli od 277 pokušaja kloniranja uspeo je samo jedan.)

Saopšteni su i podaci o uspešnom kloniranju različitih vrsta životinja (npr. miša, mačke). Kloniranje je, navodno, uspešno primenjeno i kod čoveka. (Može se klonirati i gen postupcima koji su opisani u genetički inženjering.)
Postoje dve osnovne vrste kloniranja:

* reproduktivno i
* terapeutsko.

**Reproduktivno kloniranje** ima za cilj stvaranje nove jedinke, a **terapeutskim kloniranjem** se proizvode ćelije kojim bi se lečile bolesti (npr. paraliza, dijabetes i dr.)

Primer prirodnog kloniranja jesu jednojajni blizanci.

Osim gore opisanog pravog kloniranja, može se spomenuti još i **transgeneza**. Transgeneza označava prenos jednog ili više gena iz DNK jednog organizma u DNK primaoca. Prenos gena može se izvesti i između različitih vrsta, a takva životinja (biljka) se naziva transgena. Najpoznatiji primeri prve generacije transgenih biljaka koje su otporne na štetne insekte ( sadrže transgen iz bakterije koji im daje sposobnost sinteze otrova efikasnog protiv insekata) ili herbicide. U drugu generaciju spadaju biljke kojima je poboljšan kvalitet – promenjen sastav masti, obogaćene su vitaminima i dr.

## Vanjske veze

* BioNet Škola
* Portal za biotehnologiju Arhivirano 2014-12-16 na Wayback Machine-u
* Cytology and Genetics - žurnal "Citologija i Genetika"
* Zika.rs - Biotehnologija Arhivirano 2010-04-19 na Wayback Machine-u - portal za inovacije i futuristiku, vesti iz oblasti biotehnologije
* Biotehnologija.info Arhivirano 2011-05-11 na Wayback Machine-u - Uzbudljiva dostignuća iz nauke koja trenutno ima najbrži razvoj.
# Citogenetika

**Citogenetika** je posebna oblast genetike koja izučava uzroke naslednih promena na nivou struktura i procesa u ćelijama, sa naročitim osvrtom na promene u hromozomima. Ova oblast povezuje dve zasebne nauke citologiju i genetiku.

Glavna koncentracija genetičkog materijala nalazi se u:

* jedru eukariotske ćelije
* nukleoidu prokariotske ćelije.

Pored jedra postoje i organele koje imaju sopstvenu DNK i ribozome, kakve su:

* mitohondrije - mitohondrijski genom
* plastidi - hloroplastni genom.

Kod prokariota van hromozoma se nalaze plazmidi i epizomi.

## Vanjske veze

* BioNet skola Arhivirano 2013-12-31 na Wayback Machine-u
* Cytogenetics Resources Arhivirano 2017-05-26 na Wayback Machine-u
* Human Cytogenetics - Chromosomes and Karyotypes
* Association for Genetic Technologists
* Association of Clinical Cytogeneticists Arhivirano 2000-01-17 na Wayback Machine-u
* Gladwin Medical Blog Arhivirano 2006-11-08 na Wayback Machine-u
* Cytogenetics - Technologies,markets and companies Arhivirano 2014-04-28 na Wayback Machine-u
# Epidemiologija

**Epidemiologija** je nauka koja proučava širenje i faktore bolesti u ljudskom stanovništvu (*Rothman i Greenland*) te primjena te znanosti na rješavanje zdravstvenih problema (*Last, 2001.*).

Epidemiologija se smatra temeljnim skupom metoda u svim istraživanjima javnog zdravstva, te ima veliku primjenu u kliničkoj medicini kod utvrđivanja čimbenika rizika bolesti i određivanja najboljeg zdravstvenog djelovanja u kliničkoj praksi. Epidemiologija se kao znanost bavi čimbenicima koji utječu na zdravlje i bolest pojedinaca i društava, pa u tom smislu služi kao osnova i logički temelj za intervencije u interesu javnog zdravstva i za preventivnu medicinu.

Epidemiolog se bavi pitanjima od onih praktičnih, kao što je istraživanje epidemija, utjecaj okoliša i promicanje zdravlja, do onih teoretskih, kao što je razrada statističkih, matematičkih, filozofskih i bioloških teorija. U tu svrhu epidemiolozi koriste niz studija, od promatranja do ekperimenata, da prepoznaju kako utjecaji okoliša kao što su prehrana, HIV, stres i kemikalije objektivno dovode do posljedica kao što su bolest, zdravlje i zdravstveni pokazatelji.

Epidemiološke se studije obično dijelena opisne, analitičke (koje proučavaju asocijacije, tj. uzročne odnose koji se obično podrazumijevaju) i eksperimentalne (taj se izraz obično odnosi na kliničko ili društveno liječenje i druge intervencije).

Epidemiolozi rade u raznim okolišima. Neki rade "na terenu", tj. u zajednici, obično u ustanovi javnog zdravstva, kao glavni stručnjaci za istraživanje i borbu protiv epidemija.
# Epigenetika

Putevi epigenetičkog uticaja na fenotipsko ispoljavanje genetičke informacije i oblikovanje osobina
**Epigenetika** u biologiji, a osobito u genetici proučava **nasljedne** promjene koje **nisu** uzrokovane promjenama DNK sekvence. U manjoj mjeri, epigenetika također opisuje i proučava i stabilnie, dugoročne promjene u transkripcijskom potencijalu ćelije koje nisu nužno nasljedne. Za razliku od „standardne“ genetike, zasnovane na proučavanju strukture i funkcije DNK (genotipa), epigenetika je usmjerena na promjene u ekspresiji gena ili ćelije, koje imaju druge uzroke, što opisuje termin *epizoda*, tj. njen prefiks (grč. επί - *epi* = preko, izvan, oko) + genetika.

Zakrivljenost mišjeg repa zavisi od djelovanja epigenetičkih faktora (metilacijom DNK)
Ogroman značaj faktora unutrašnjeg medija u realizaciji genetičkog koda veoma ilustrativno dokazuje ontogenetska promjenljivost, koja se ostvaruje pri nepromijenjenoj genetičkoj konstituciji (izuzimajući rijetke somatske mutacije). Isti genotip u različitim fazama razvoja ima široko heterogene efekte, koji počivaju na odgovarajućim fiziološko–genetičkim pretpostavkama alohronične regulacije aktivnosti pojedinih genskih lokusa i njihovih funkcionalnih cjelina. Uključivanje, trajanje, balansiranje i gašenje tih aktivnosti su u velikoj mjeri genetički definirani kao i temporalni i tkivni “programi” (u cjelini). Ti unutrašnji faktori su (krajem četvrte decenije prošlog vijeka) označeni kao epigenetički. To su svi procesi koji su u vezi sa ekspresijom i interakcijom genetičkog materijala tokom transkripcije i translacije. Oni mogu djelovati na tri glavne razine:

1. direktna regulacija genske funkcije (“paljenje” i “gašenje”) ili moduliranje sinteze specifičnih proteina,
2. reguliranje ćelijske diferencijacije modifikacijom translacije RNK u proteine i
3. regulacija mikrotopografske distribucije i funkcije proteina. Nauka o tim pojavama i procesima je epigenetika.

* *Epigenotip* je sveukupnost kompleksnog ontogenetskog sistema međuodnosa unutrašnjih razvojnih osnova koje realiziraju adultni organizam. Obuhvata međugenske koakcije i interakcije između gena i spoljnih faktora, što se, u konačnici, ispoljava u individualnom fenotipu.
* *Epifenotip* je skup ispoljavanja svih epigenetičkih kapaciteta koji su pod kontrolom prepoznatljivih ekstranuklearnih citodiferencija i pokazatelj je relativnog učešća epigenetičkih faktora u ukupnom fenotipskom izrazu. Dokazi uticaja ovih faktora na fenotipsko ispoljavanje osobina, uveliko je doprinijelo boljem razumisevanju prirode biološkog nasljeđivanja, uključujući i neke bolesti.

## Reference

## Povezano

* Genetika
# Genomika

**Genomika** je nauka koja se izučava strukturu i organizaciju genoma. Doživljava procvat prelaskom iz 20-tog u 21. vek kada se određuje primarna struktura (mapa) ljudskog genoma (2003), tačno 50 godina od otkrića strukture DNK od strane Votsona i Krika. Usko je povezana sa biotehnologijom i kompjuterskom tehnologijama.

## Vanjske veze

* PLoS Primer: Comparative Genomics
* "The Human Genome Issue" *Nature*, February 15, 2001, no. 6822
* Genomics Online Database -  Arhivirano 2006-06-16 na Wayback Machine-u
* Latest Advances In Gene Research Arhivirano 2006-06-24 na Wayback Machine-u
* Joint Genome Institute
* The Institute for Genomic Research -
* The Sanger Institute -
* The National Center for Biotechnology Information -
*  Arhivirano 2019-04-12 na Wayback Machine-u
*  Arhivirano 2006-02-13 na Wayback Machine-u (Chagas' Disease and *Trypanosoma cruzi* genome project)
* Translational Genomics Consortium
* International Genomics Consortium
* Functional Annotation of the Mouse database
* Dengueinfo.org - Dengue Virus full genome database -  Arhivirano 2006-12-08 na Wayback Machine-u
# Histologija

Histologija (1950)
**Histologija** je biološka disciplina koja proučava tkiva. Savremena histološka metodologija se zasniva na korišćenju mikroskopa. Neformalni naziv histologije je i *mikroskopska anatomija*. 'Histopatologija' proučava obolela tkiva, i veoma je važan deoo discipline koja se zove *anatomska patologija*, pomoću koje se može jasno uspostaviti dijagnoza obolelom tkivu.

Histološka analiza počinje sa operacijom, biopsijom ili autopsijom. Dobijena tkiva se zatim stave na stakla i fiksiraju kako bi se sprečilo izumiranje uzorka. Jedan od najčešćih načina održavanja uzorka je pomoću formalina (10% rastvor formaldehida u vodi). Uzorci se zatim speru sa veoma koncentrovanim etanolom, kako bi se uzorak dehidrirao, i zatim se očisti hemikalijama kao što su hlorofopm ili ksilen. Tokom ovog celog procesa, koji traje od 12 do 16 časova, uzorak tkiva će biti u takvom fizičkim stanju da je moguće raspoznati simptome obolelog tkiva. Da bi tkivo sa svim svojim ćelijama i organelama u ćelijama bilo vidljivo, neophodno je obojiti tkivo određenim agensima koji se nadovežu na organele na osnovu naelektrisanosti.

## Početak histologije

U 19-tom veku, histologija je već postojala kao samostalna nauka. 1906 godine Nobelova Nagrada za Fiziologiju i Medicinu je dodeljena dvojici histologa, **Kamilo Goldžiju** (po kome organela Goldžijev aparat nosi ime) i **Santjago Ramon i Kahalu** (po kome su nazvane nuklearne organele Kahalova tela). Oni su uspeli da interpretiraju neuronske strukture zahvaljujući uzorcima tkiva koji su dobili.

## Klasifikacija tkiva

Crvena krvna zrnca
* **Epitelium** je tkivo koje se nalazi na površini organa i štiti organe kao što su žlezde, veliko i malo crevo, koža, jetra, pluća, bubrezi.
* **Endotelium** je tkivo koje obavija i štiti limfni sistem, kao i vene i arterije.
* **Mezotelium** se nalazi perikardialnom prostoru (srčane pretkomore)
* **Mezenhim** je tkivo koje popunjava prostor između samih organa, tipa prostor između mišića i kotiju, hrskavice, ligamenata.
* **Krv** je tkivo koje se sastoji od crvenih i belih ćelija.
* **Neuroni** su tkiva koje formiraju moѕak, kičmenu moždinu.
* **Placenta** je tkivo koje je specijalizovano za dovod hrane od majke ka fetusu.
* Nespecijalizovane ćelije (na engleskom jeziku stem cells, posrbljeno stem ćelije) su takve ćelije koje na početku razvoja mogu da formiraju bilo koje od gore navedenih vrsta tkiva.

## Srodne nauke

* Citologija je nauka koja proučava ćelije, njihove osobine, funkcije i ćelijsku deobu.
* Anatomija je nauka koja proučava unutrašnju građu organizama, vidljivu bez pomagala tipa mikroskopa.
* Morfologija je nauka koja proučava organizme u celosti, kao i njihove oblike i veličine.

## Literatura

1. Merck Source (2002). Dortlandov Medicinski Rečnik. Preuzeto 2005-01-26.

2. Štedmanov Medicinski Rečnik (2005). Stedman's Online Medical Dictionary. Preuzeto 2005-01-26.

3. Mikrobiologija, Prescott et al. (2003)

## Povezano

* Tkivo
*
*  Arhivirano 2005-10-13 na Wayback Machine-u
# Marinska biologija

Svjetski morski okoliš
Račić veslonožac
Morska zvjezdača "trnova kruna"
Zelena kornjača
Morske vidre
Marinska biologija ili biologija mora je grana biologije koja proučava organizme u oceanima, morima i bočatim vodama. Budući da mnoga taksonomska koljena porodice i rodovi životinja obuhvaćaju vrste od kojih neke žive u moru, a druge na kopnu, marinska biologija klasificira vrste prvenstveno na temelju njihova okoliša, a ne taksonomije. Marinska biologija razlikuje se od marinske ekologije po tome što je marinska ekologija usmjerena na interakciju, tj. međusobno djelovanje organizama i okoliša, dok marinska biologija proučava same životinje.